

**ОПШТИНА ЋУПРИЈА**

**ПЛАН АКТИВНОСТИ ЗА УКЉУЧИВАЊЕ ГРАЂАНА**

**У ПРОЦЕС ДОНОШЕЊА ОДЛУКА О**

**ТРОШЕЊУ СРЕДСТАВА ПРИКУПЉЕНИХ**

**ПО ОСНОВУ ПОРЕЗА НА ИМОВИНУ 2022-2025**

Садржај:

[Уводне напомене](#_Toc108159931) 3

[1. Општи део](#_Toc108159932) 4

[2. Активности које локална самоуправа спроводи како би консултовала и укључивала грађане у процес доношења одлука](#_Toc108159933) 5

[3. Предности наше локалне заједнице за унапређење учешћа грађана](#_Toc108159934) 7

[4. Партнери и заинтересоване стране](#_Toc108159935) 9

[5. Партиципација грађана – један од стубова развијене локалне заједнице](#_Toc108159936) 11

[Каквој заједници желимо да допринесемо до краја 2025.године](#_Toc108159937) 12

[6. ОПШТИ ЦИЉ 1](#_Toc108159938)2

[6.1 Посебни циљеви за период 2022 - 2025.године 1](#_Toc108159939)2

[7. План активности 1](#_Toc108159940)3

[8. Праћење и евалуација](#_Toc108159941) 28

#

# Уводне напомене

Успешно креирање и спровођење политика на локалном нивоу подразумева унапређивање и јачање сарадње између грађана и органа локалне самоуправе. Подстицање грађана да активно учествују у решавању проблема локалних заједница као и укључивање грађана у процес доношења одлука у општини Ћуприја, један су од приоритета будућег стратешког развоја наше општине. Изградња поверења у локалну самоуправу и јачање партнерских односа између носиоца локалне власти и грађана од великог је значаја за развој наше општине и спровођење планираних реформских процеса. Зато је наш фокус на увођењу механизама и предузимању афирмативних мера за укључивање и одрживост партиципације грађана у процесу доношења одлука

Активно учешће грађана у процесу израде и утврђивања буџета општине Ћуприја од круцијалног је значаја за ефикасније трошење буџетских средстава и ефективније креирања локалних политика. Мотивисање грађана за партиципацију захтева добро осмишљену стратегију и одговор општинске управе ради успостављања трајног и одрживог партнерства уз правилно постављен систем информисања, консултовања и активног учешћа грађана.

Порез на имовину представља један од најзначајнијих прихода локалне самоуправе. Плаћање пореза на имовину је законска обавеза свих грађана који су власници непокретности и зато је веома важно да схвате да испуњењем ове законске обавезе доприносе стварању могућности за решевање одређених проблема својих локалних заједница. Локална самоуправа је дужна да омогући грађанима да на приступачан и једноставан начин артикулишу своје потребе и проблеме и давањем конкретних смерница активно учествују у њиховом решавању.

Како постоји велики простор за унапређење сарадње са грађанима и потреба да њихово учествовање у раду и доношењу одлука на локалном нивоу буде значајно веће, општина Ћуприја је приступила изради Плана активности за укључивање грађана у процес доношења одлука о трошењу средстава прикупљених по основу пореза на имовину општине Ћуприја за период 2022-2025. година.

План активности за укључивање грађана у процес доношења одлука о трошењу средстава прикупљених по основу пореза на имовину општине Ћуприја за период 2022-2025. година део је активности у оквиру Програма „Општински економски развој у Источној Србији, фаза III – Одговорне локалне финансије и учешће грађана који финансира Швајцарска влада. Програм спроводи, *HELVETAS SWISS INTERCOOPERATION SRB* у сарадњи са МДУЛС и Сталном конференцијом градова и општина.

Општи циљ овог Програма је јачање финансијске аутономије и поверења између грађана и локалних самоуправа кроз подршку демократским праксама и креирању услуга локалне самоуправе орјентисане на грађане.

План је израђен поштујући основне принципе којих се треба придржавати у процесу партиципације и учешћа грађана, као што су равноправност учешћа, јавност и транспарентност, једнакост, ефикасност, праведност, конкурентност и испуњење постигнутих договора. Такође, План активности је у складу са закључцима и препорукама са одржаних радионица у организацији *HELVETAS SWISS INTERCOOPERATION SRB*.

За израду Плана активности задужена је Тим за укључивање грађана у процес доношења одлука о трошењу средстава у општини Ћуприја формиран од стране Председника општинеЋуприја, Решењем број 02-56/2022-01 од 11.05.2022.године.

# Општи део

Општина Ћуприја се налази у средишту Поморавског округа, окружена градом Јагодина на северозападу, општином Параћин на југу а општином Деспотовац на североистоку.

Површина територије општине Ћуприја износи 287 км². Према подацима последњег званичног пописа становништва, спроведеног 2011. године, на њеној територији живи 30.644 становника.

Општина обухвата 16 насељених места, организованих у 13 месних заједница. Општина Ћуприја има одличан геостратешки положај. Наиме, Коридор 10 који спаја источну са западном Европом, пресеца територију општине Ћуприја. Повољном положају доприноси и магистрална пруга Суботица – Београд – Ниш, која је међународног карактера и пролази кроз територију саме општине. Удаљеност Ћуприје од Београда износи 147 км, а од Ниша 89 км. Ћуприја чини јединствено трограђе заједно са Параћином на југу и Јагодином на северу.

Сам град се налази на ушћу реке Раванице у Велику Мораву.

Праисторијска налазишта у околини Ћуприје говоре о развијеној култури човека тог времена. Римска налазишта у околини Ћуприје и самом центру града, сведоче о Ћуприји као најважнијем римском насељу током Римског царства. Ћуприја је тада носила назив Horreum Margi, што у преводу значи житница Мораве. Равно се први пут помиње средином XII века, и касније 1183. године када је Фридриха Барбаросу с крсташима дочекало изасланство Немањино. Средином XIII века, Равно су прегазили Татари. Дугу историју има и манастир Раваница, као један од најзначајнијих споменика културе у овом делу Србије. Задужбина је кнеза Лазара и сазидана 1381. године.

На нивоу Oпштине у привредном амбијенту значајну улогу имају и приватни предузетници, привредна друштва, удружења грађана и друштвена предузећа, јер улажу напоре да активно учествују у привредном развоју Општине.

Такође, на територији Општине постоји велики број пољопривредних газдинстава и привредних субјеката који се успешно баве производњом, али и прерадом примарних пољопривредних производа. Привредне активности у руралном подручју везане су за ратарство, повртарство, воћарство и сточарство.

# Активности које локална самоуправа спроводи како би консултовала и укључивала грађане у процес доношења одлука

Општина Ћуприја спроводи читав низ активности у области информисања, консултовања и укључивања грађана у процесу доношења одлука.

**Информисање** (обавештавање) грађана врши се у циљу обезбеђивања благовремених, објективних и потпуних информација, разумевања процеса, активности и проблема као и начина за њихово решавање, веће заинтересованости грађана за активности које општина из своје надлежности спроводи али и изградње става да својим учешћем грађани могу утицати на доношење одлука и да је њихово учешће потребно и пожељно.

Обавештавање и информисање грађана врши се методама директног и индиректног информисања, различитим начинима и каналима као што су локални медији информативни састанци, презентације у месним заједницама, саопштења за јавност, информисање путем сајта општинеЋуприја, друштвених мрежа, медијских наступа представника општинске управе (интервјуи, прилози у новинама, контакт емисије, ТВ вести и најаве на локалним и регионалним телевизијама), штампањем и дистрибуцијом информативног материјала.

На званичној интернет презентацији општине редовно се објављују и ажурирају сви документи и активности везани за процес планирања, усвајања и извршења буџета, буџетског извештавања и завршног рачуна буџета општине. Када је реч о порезу на имовину, грађани се такође редовно информишу и обавештавају путем електронских и штампаних медија као и на званичном сајту општине. То подразумева све важне информације у вези са утврђивањем и наплатом пореза на имовину, укључујући начин утврђивања, рокове за плаћање пореза, обавештења о уручивању пореских решења, погодности везане за редовно измирење пореских обавеза, камате за неблаговремено измиривање пореских обавеза и др.

**Консултацијама и активним учешћем грађана (и других актера)** обезбеђује се отвореност и јавност процеса доношења одлука али и добијање повратне информације од грађана и заинтересоване јавности о њиховим ставовима, потребама и очекивањима што је свакако важно када је реч о доношењу бројних одлука. На тај начин се унапређује квалитет донетих одлука и то као резултат сарадње грађана (и других актера) и локалне самоуправе. Учешћем грађана обезбеђује се да грађани могу дати своје предлоге за решавање појединих питања али и примедбе на рад органа општине, јавних предузећа и установа. Методе консултација и активног учешћа које се најчешће користе у су: јавне расправе, скупови у месним заједницама, консултације са удружењима и организацијама цивилног друштва (ОЦД), конференције, округли столови, панел дискусије, трибине. Важан начин консултовања и укључивања грађана у процес доношења одлука јесте њихово учешће укључивањем у различита радна тела Скупштине и других органа општине (радне групе, радне тимове, савете и комисије).

Општина Ћуприја омогућава грађанима и јавности да учествују у процесу доношења Одлука путем јавних расправа, консултација, организовањем округлих столова, јавном презентациојом и друго, где на истим дају своје предлоге и сугестије.

Пружајући прилику грађанима да учествују у процесу доношења одлука, општина Ћуприја пружа грађанима могућност да сагледају и проблеме на које наилазе приликом примене одређених законских прописа и решења, а учествовање већег броја заинтересованих страна у процесу изналажења решења свакако даје квалитет изабраном предлогу. Упознавање са суштином предлога одлуке или проблема ствара се и могућност да и грађани који су се противили неком решењу буду толерантнији и сачекају какве ће резултате дати решење које је изабрано.

Запослени у Општинској управи свакодневно сарађују и остварују контакте као и консултације са грађанима, кроз издавање разних решења, издавање разних уверења, урбанистичких сагласности, издавање информације о локацији, грађевинских дозвола, и друго.

Кабинет председника општине свакодневно врши пријем грађана где износе своје проблеме али и предлоге за унапређење локалне заједнице.

Грађани могу изнети своје предлоге, сугестије и примедбе, а у циљу доношења квалитетних одлука које се односе на битне сегменте за добробит заједнице.

Активна сарадња са грађанима остварује се кроз рани јавни увид, јавни увид и примање сугестија приликом излагања разних планских докумената.

Најзначајнији облик информисања и консултовања грађана остварује се јавном расправом о нацрту буџета општине, који се одржава крајем сваке године, где буџетски корисници и остали грађани могу дати своје предлоге око расподеле буџетских средстава.

Битно је напоменути да се овим активностима грађани анимирају у преузимању иницијативе и да би као равноправан партнер дефинисали пројекте од значаја за њихову средину.

У општини Ћуприја грађани су активно укључени у различита радна тела (радне групе, савете, комисије) за израду прописа, тако да постоји и узајамна одговорност у процесу доношења и примене прописа, па тако и из области пореза на имовину.

# Предности наше локалне заједнице за унапређење учешћа грађана

Анализом тренутне ситуације у општини Ћуприја, утврђено је да има простора за подизање нивоа сарадње локалне самоуправе и грађана. Неопхпдно је боље информисање грађана, више консултовања о најзначајнијим питањима и заједничко одлучивање о истим. Акценат треба ставити на информисање грађане о трошењу буџетских средстава која су приход по основу наплате пореза на имовину и унапредити методе консултовања о потребама грађана, како би активно учествовали у процесу пописа, наплате и буџетирања средстава прикупљених кроз порез на имовину.

Анализиране предности, слабости, могућности и претње у развоју партнерских односа између општине Ћуприја и грађана могу се представити следећом SWOТ матрицом:

|  |  |
| --- | --- |
| СНАГЕ | СЛАБОСТИ |
| (анализа из перспективе ГРАЂАНА) | (анализа из перспективе ГРАЂАНА) |
| Упућеност у проблеме локалне заједнице | Недовољна заинтересованост грађана за учествовање у доношењу одлука на локалном нивоу |
| Добра међусобна комуникација међу гађанима у мањим срединама | Недовољна информисаност |
| Доступност локалних медија | Неразумевање аката о којима се спроводе јавне расправе |
|  | Недовољна информисаност о надлежностима локалне самоуправе |
|  | Различити приоритети и сагледавање проблема од стране грађана |
| (анализа из перспективе ЈЛС) | (анализа из перспективе ЈЛС) |
| Усвојена Стратегија развоја општине Ћуприја 2019.-2024.  | Недовољни капацитети |
| Добра техничка опремљеност управе | Неразумевање значаја укључивања грађана |
| Посвећеност запослених послу | Непостојање формалних аката којима се дефинише и формализује партиципација грађана |
| Искуство у припреми и реализацији пројеката | Лоша комуникација међу секторима у оквиру управе |
| Интернет презентација града са великим бројем информација | Непостојање алата за праћење и мерење учешћа грађана |
| МОГУЋНОСТИ | ПРЕТЊЕ |
| (анализа из перспективе ГРАЂАНА) | (анализа из перспективе ГРАЂАНА) |
| Велики број грађана који користи различите видове електронских комуникација | Неповерење грађана у општинску администрацију |
| Велики број организација цивилног друштва | Одлив младих људи и стручњака |
| Велики број грађана који користи услуге еуправе | Недовољна укљученост жена |
| Искуство у ранијим пројектима реализованим у сарадњи са локалном самоуправом | Неразвијена свест грађана о потреби успостављања двосмерне комуникације |
|  | Одсуство мотивације  |
| (анализа из перспективе ЈЛС) | (анализа из перспективе ЈЛС) |
| Изражена воља локалне власти да унапреди сарадњу и изгради партнерске односе са грађанима | Спор процес промене свести |
| Грађански буџет | Немогућност ангажовања адекватних кадрова |
| Одлична комуникација са локалним медијима | Недовољна стручност постојећих кадрова |
| Сарадња са организацијама цивилног друштва | Негативан став грађана о општинској администраацији |
| Интензивно коришћење услуга еуправе од стране запослених | Неразвијена свест о значају информисања грађана |

Општина Ћуприја ће се фокусирати на успостављање система који подразумева професионалну и савремену администрацију, која се базира на принципима добре управе, која је на услузи грађанима, која јача поверење у локалну власт и гради партнерске односе како са свим грађанима равноправно, тако и са организацијама цивилног друштва.

# Партнери и заинтересоване стране

Партнери и заинтересоване стране који ће имати значајну улогу у спровођењу Плана активности су:

Потенцијални партнери:

* Грађани, формалне и неформалне групе грађана
* Месне заједнице
* Невладине организације
* ОЦД и Скупштине станара
	+ Микро, мала и средња предузећа
	+ Предузетници
	+ Општинска извршна власт
	+ Скупштина општине
	+ Општинске институције, установе, ЈКП

Најзначајнији партнери су: *HELVETAS SWISS INTERCOOPERATION SRB*

Допринос и резултати овако дефинисаних партнерана на локалном нивоу могу се огледати кроз:

* Финансије и друге ресурсе (логистичке и оперативне), техничку подршку, легалитет, политичку подршку, контакте унутар институционалног оквира.
* Повећан кредибилитет кроз побољшану јавност рада и одговорност, развијање нових капацитета и увођење нових оперативних процедура, повећање ефикасности и ефективности у остварењу циљева.
* Такође, партнерство са грађанима, удружењима грађана и пословним сектором доприноси:
* Повећању поверења;
* Новим идејама;
* Развоју волонтеризма.

Оваквим приступом корист за заједницу се огледа кроз:

* Побољшано пружање услуга;
* Створену додатну вредност;
* Побољшан квалитет живота;
* Побољшану кохезију и капацитете заједнице.
* Укључивање Савета Месних заједница је од великог значаја за саму реализацију овог пројекта. Радна група ће донети посебан акт о начину укључивања мештана из одређених Месних заједница.

# Партиципација грађана – један од стубова развијене локалне заједнице

Свест грађана о значају њиховог активног укључивања у процес креирања и доношења одлука и њиховој одговорности за допринос у раду локалне самоуправе као и свест носиоца локалне власти о неопходности и обавези да консултују и уваже мишљење грађана је од кључне важности за успех партиципације.

Партиципација грађана подразумева укључивање читаве заједнице, јавног и приватног сектора у току целог процеса креирања, спровођења и праћења јавних политика.

Учешће јавности у активностима доношења одлука има двоструки ефекат: утиче на резултате процеса и подизање свести јавности о праву на учешће и користима као последица учешћа. Ефикасно учешће јавности је и функционално и смислено за јавност. Учешће је функционално када оно помаже у доношењу бољих и остварљивих одлука и прављење планова вреднијих за заједницу. Учешће је смислено када јавност има прилику да утиче на одлуке и када је створен осећај власништва над одлукама и резултатима.

Закон у Србији прописује да грађани могу да остваре своје право на учешће у раду локалне самоуправе на два начина, и то:

1. Непосредно – путем референдума, грађанских иницијатива и збора грађана
2. Посредно – преко својих слободно изабраних представника.

За успешну партиципцију грађана неопхондна је двосмерна кмуникација која се одвија кроз:

* петиције
* учешће грађана у раду радних тела скупштине, и кроз одабир грађана у чланове савета или других саветодавних тела,
* јавне расправе
* организовање тематских округлих столова;
* употребу веб странице општине и прилога у локалним медијима;
* медијске наступе представника органа општине;
* флајере са главним порукама грађанима, циљевима, роковима, оквирним износима и

типовима подржаних пројеката;

* трибине/фокус групе у месним заједницама (градским и сеоским)
* ширење информација о партиципативном буџетирању на територији МЗ;
* упитнике – одштампани и на сајту града, како би били доступни свим грађанима;
* информације у локалним штампаним медијима
* друштвене мреже

***Каквој заједници желимо да допринесемо до краја 2025. године***

# ОПШТИ ЦИЉ

**Јачање поверења између грађана и локалне самоуправе кроз подршку демократским праксама и креирању услуга локалне самоуправе оријентисаних на грађане.**

Потребно је унапредити услове за учешће заинтересоване јавности у раду општинских органа уз повећање доступности информација о раду локалне управе и јавним финансијама, и о процесу доношења одлука о порезу на имовину на локалном нивоу и процесу доношења буџета за општинуЋуприја.

## Посебни циљеви за период 2022 - 2025.године

**ПОСЕБАН ЦИЉ. 1:**

**Унапређење регулаторног, организационог и финансијског оквира за активности у области укључивања грађана у процесе доношења одлука у општиниЋуприја, 2022-2025**

* Јачање капацитета ЛС за креирање и спровођење механизама за укључивање грађана у локалном одлучивању
* Развој система за праћење и партиципативну процену ефеката плана активности за укључивање грађана у процесе доношења одлука у општини Ћуприја 2022-2025

**ПОСЕБАН ЦИЉ. 2:**

**Информисање, консултовање и активно укључивање грађана у локалном одлучивању кроз јавне расправе и друге облике партиципације грађана**

* Спровођење механизама за активно информисање грађана и приступ информацијама од значаја за учешће грађана у локалном одлучивању.
* Спровођење механизама за консултовање и активно укључивање грађана у одлучивање о локалном буџету и поступку доношења локалних прописа и јавних политика.

# План активности

|  |  |
| --- | --- |
| План активности: | **Укључивање грађана у процесе доношења одлука у општини Ћуприја 2022-2025** |
| Предлагач: | ОПШТИНА ЋУПРИЈА |
| Координација и извештавање: | **ТИМ ЗА УКЉУЧИВАЊЕ ГРАЂАНА У ПРОЦЕС ДОНОШЕЊА ОДЛУКА О ТРОШЕЊУ СРЕДСТАВА У ОПШТИНИ ЋУПРИЈА 2022-2025** (Надаље: Тим) |

|  |
| --- |
| Општи циљ: Јачање поверења између грађана и локалне самоуправе кроз подршку демократским праксама и креирању услуга локалне самоуправе оријентисаних на грађане. |
| Институција одговорна за праћење и контролу реализације: ОпштинаЋуприја, Тим |
| Показатељ (и) на нивоу oпштег циља *(показатељ eфекта)* | Jединица мере | Извор провере | Почетна вредност  | Базна година | Циљaна вредност у последњој години АП | Последња година важења АП |
| Повећан број грађана који сведочи да је потрошња локалног буџета предмет партиципативног одлучивања. | Број | Анкета о учешћу грађана, МЕД 3 | 100 | 2022 | +70% више у односу на почетну вредност | 2025 |

|  |
| --- |
| Посебни циљ 1: Унапређење регулаторног, организационог и финансијског оквира за активности у области укључивања грађана у процесе доношења одлука у општини Ћуприја, 2022-2025 |
| Институција одговорна за координацију и извештавање: Општина Ћуприја, Тим, Начелник Општинске управе  |
| Показатељ(и) на нивоу посебног циља *(показатељ исхода)* | Jединица мере | Извор провере | Почетна вредност | Базна година | Циљaна вредност у години т+1 | Циљaна вредност у години т+2 | Циљaна вредност у последњој години АП |
| Унапређен учинак Општинске управе општине Ћуприја у области укључивања грађана у буџетске процесе | Оцена | Извештај РГ | 3 | 2022 | 4 | 5 | 5 |
| Унапређен учинак Општинске управе општине Ћуприја у области укључивања грађана у поступку доношења локалних прописа и јавних политика | Оцена | Извештај са Јавних расправа | 3 | 2022 | 4 | 5 | 5 |

|  |
| --- |
| Мера 1.1: Јачање капацитета ЛС за креирање и спровођење механизама за укључивање грађана у локалном одлучивању |
| Институција одговорна за реализацију: Општинска управа  |
| Период спровођења: 2022-2025 | Тип мере: Институционално управљачко организациона |
| Прописи које је потребно изменити/усвојити за спровођење мере: | Правилник о организацији и систематизацији радних места у Општинској управи општине Ћуприја, Правобранилаштву општине Ћуприја и Служби буџетске инспекције општине Ћуприја и Интерне ревизије општине Ћуприја (Правилник о систематизацији) |
| Показатељ(и) на нивоу мере *(показатељ резултата)* | Jединица мере | Извор провере | Почетна вредност | Базна година | Циљана вредност у години т+1 | Циљана вредност у години т+2 | Циљана вредност у последњој години АП |
| Људски ресурси општинске управе задужени за креирање и спровођење механизама за укључивање грађана у локалном одлучивању | Број запослених | Интерно, систематизација радних места | 0 | 2022 | 1 | 1 | 1 |
| Знање и вештина запослених општинске управе за креирање и спровођење механизама за укључивање грађана у локалном одлучивању | Број обука | Интерно, МЕД 3 | 3 | 2022 | 7 | 6 | 5 |
| Квалитет извештаја са јавних расправа о локалном буџету | Оцена | МЕД 3 | 2 | 2022 | 3 | 4 | 5 |
| Изграђени и унапређени механизми за укључивање грађана у одлучивање на нивоу ЛС | Број аката, других механизама | Интерно, ЛИПА - МЕД 3 | 1 | 2022 | 1 | 1 | 1 |
| Изграђени и унапређени механизми за укључивање грађана на нивоу МЗ | Број аката, других механизама | Интерно, ЛИПА - МЕД 3 | 1 | 2022 | 1 | 1 | 1 |
| Изграђени у унапређени механизми за укључивање осетљивих група грађана у одлучивање  | Број аката, других механизама | Интерно, ЛИПА - МЕД 3 | 1 | 2022 | 1 | 1 | 1 |
| Буџетска издвајања за пројекте идентификоване кроз „учешће грађана“, за неразвијене, руралне заједнице и за осетљиве категорије (укључујући пројекте који доприносе смањењу родне неравноправности укупно | финансијска средства у 000 дин. | Интерно | 0 | 2022 | 1.000 | 1.200 | 1.500 |

|  |  |  |
| --- | --- | --- |
| Извор финансирања мере[[1]](#footnote-1) | Веза са програмским буџетом[[2]](#footnote-2) | Укупна процењена финансијска средства у 000 дин. |
| 2022 | 2023 | 2024 | 2025 |
| Приходи из буџета | Нов пројекат у оквиру програма 16 | 0 | 1.000 | 1.200 | 1.500 |
| Финансијска подршка донаторских програма, МЕД 3 | Нов пројекат у оквиру програма 16 | 0 | 100 | 120 | 150 |

|  |  |  |  |  |  |  |
| --- | --- | --- | --- | --- | --- | --- |
| Назив активности: | Орган који спроводи активност | Oргани партнери у спровођењу активности | Рок за завршетак активности | Извор финансирања[[3]](#footnote-3) | Веза са програмским буџетом[[4]](#footnote-4) | Укупна процењена финансијска средства по изворима у 000 дин. [[5]](#footnote-5) |
| у години т+1 | у години т+2 | у години т+3 |
| 1.1.1 Формирање саветодавног тела за израду, спровођење и праћење Плана активности за укључивање грађана у процесе доношења одлука у општиниЋуприја, 2022-2025 | ЈЛС | Председник општине  | 18.04.2022 | Нема |  |  |  |  |
| 1.1.2 Дефинисан и усвојен акт ЈЛС којим се усваја План активности за укључивање грађана у процесе доношења одлука у општини Ћуприја, 2022-2025  | ЈЛС | Тим и општинско веће | Јул, 2022 | Нема  |  |  |  |  |
| 1.1.3 Ревизија и усвајање Правилника о систематизацији | Општинско веће | Начелник општинске управе | Март 2023 | Нема |  |  |  |  |
| 1.1.4 Обуке за запослене у области унапређења извештавања са јавних расправа | ЈЛС | Тим, Одељење за друштвене делатности | Октобар, 2022 | Буџетска средства, МЕД 3 | 0602-0001 | 6 | 6 | 7 |
| 1.1.5 Дефинисан и усвојен акт ЈЛС који посебно прописује активно укључивање осетљивих група у јавне расправе и друге облике партиципације гађана | ЈЛС и Хелветас | Тим, корисници | Децембар 2022 | Нема |  |  |  |  |
| 1.1.6 Дефинисана и усвојена буџетска издвајања (кроз засебну буџетску линију), за финансирање Локалног програма за финансирање пројеката идентификованих кроз „учешће грађана“ | Одељење за друштвене делатности | Тим  | Децембар, 2022 | 01 и донатори + учешће грађана | Нов пројекат у оквиру програма 16 | 1.000 из 01 | 1.200 из 01 | 1.500 из 01 |
| 1.1.7 Дефинисан и усвојен акт (одлука) ЈЛС, о Локалном програму за финансирање пројеката идентификованих кроз „учешће грађана“  | JЛС и Хелветас | Радна група и општинско веће | Март, 2023 | Нема |  |  |  |  |
| 1.1.8 Дефинисано и усвојено Упутство за МЗ о начину активног укључивања грађана током припреме и спровођења развојних програма и финансијских планова МЗ, као и у јавне расправе и друге облике партиципације грађана |  | Радна група, и општинско веће | Април, 2023 | Нема |  |  |  |  |
| 2.2.4 Унапређено извештавање са јавних расправа  | Општинска управа | МЕД 3  | Новембар буџетске године  | Буџетска средства, МЕД 3  |  |  |  |  |

|  |
| --- |
| Мера 1.2: Развој система за праћење и партиципативну процену ефеката плана активности за укључивање грађана у процесе доношења одлука у општини Ћуприја 2022-2025 |
| Институција одговорна за реализацију: Општинска управа, Радна група и Начелник Општинске управе |
| Период спровођења: 2022-2025 | Тип мере: Институционално управљачко организациона |
| Прописи које је потребно изменити/усвојити за спровођење мере: | План активности и пратећа акта |
| Показатељ(и) на нивоу мере *(показатељ резултата)* | Jединица мере | Извор провере | Почетна вредност | Базна година | Циљана вредност у години т+1 | Циљана вредност у години т+2 | Циљана вредност у последњој години АП |
| Активно укључени грађани / представници грађана у тело за праћење и партиципативну процену ефеката плана активности за укључивање грађана у процесе доношења одлука у општини Ћуприја, 2022-2025 | Број  | Интерно, ЛИПА - МЕД 3  | 0 | 2022 | 1 | 1 | 1 |

|  |  |  |
| --- | --- | --- |
| Извор финансирања мере | Веза са програмским буџетом | Укупна процењена финансијска средства у 000 дин. |
| 2022 | 2023 | 2024 | 2025 | 2026 | 2027 |
| Приходи из буџета | Не планирају се средства |  |  |  |  |  |  |
| Финансијска помоћ ЕУ |  |  |  |  |  |  |

|  |  |  |  |  |  |  |
| --- | --- | --- | --- | --- | --- | --- |
| Назив активности: | Орган који спроводи активност | Oргани партнери у спровођењу активности | Рок за завршетак активности | Извор финансирања | Веза са програмским буџетом | Укупна процењена финансијска средства по изворима у 000 дин.  |
| у години т+1 | у години т+2 | у години т+3 |
| 1.2.1 Обуке за запослене за израду и примену алата/механизма за праћење и процену ефеката спровођења Плана активности за укључивање грађана у процесе доношења одлука у општини 2022-2025 | ЈЛС и Хелветас | Радна група и Одељење за друштвене делатности 3 | Децембар 2022 | Буџетска средства, МЕД 3 | 0602 | 5 | 5 | 6 |
| 1.2.2 Израда и усвајање алата/механизма за праћење и процену ефеката Плана активности за укључивање грађана у процесе доношења одлука у општини Ћуприја, 2022-2025 | ЈЛС Општинско веће Хелветас | Радна група | Децембар 2022 | Нема |  |  |  |  |
| 1.2.3 Примена алата/механизма за праћење и процену ефеката Плана активности за укључивање грађана у процесе доношења одлука у општини Ћуприја, 2022-2025 и извештавање | ЈЛС Општинско веће Хелветас | Радна група | Март буџетске године за претходну годину | Нема |  |  |  |  |
| 1.2.4 Израда и усвајање алата/механизма за праћење и процену ефеката Локалног програма за финансирање пројеката идентификованих кроз „учешће грађана“ | Општинско веће | Радна група | Децембар 2022 | Нема |  |  |  |  |
| 1.2.5 Примена алата/механизма за партиципативну процена ефеката Локалног програма за финансирање пројеката идентификованих кроз „учешће грађана“ | Радна група | Сви корисници и Одељења | Март буџетске године за претходну годину | нема |  |  |  |  |

|  |
| --- |
| Посебни циљ 2: Информисање, консултовање и активно укључивање грађана у локалном одлучивању кроз јавне расправе и друге облике партиципације грађана |
| Институција одговорна за координацију и извештавање: Општина Ћуприја, Тим и Начелник општинске управе, 2022-2025 |
| Показатељ(и) на нивоу посебног циља *(показатељ исхода)* | Jединица мере | Извор провере | Почетна вредност | Базна година | Циљaна вредност у години т+1 | Циљaна вредност у години т+2 | Циљaна вредност у последњој години АП |
| Грађани који имају директну корист од буџетске подршке кроз Програме за финансирање пројеката идентификованих кроз „учешће грађана“ | Број | Интерно, МЕД 3 | 0 | 2022 | 100 | 150 | 150 |
| Грађанке које имају директну корист од буџетске подршке кроз Програме за финансирање пројеката идентификованих кроз „учешће грађана“ | Број | Интерно, МЕД 3 | 0 | 2022 | 100 | 150 | 150 |
| Осетљиве групе које имају директну корист од буџетске подршке кроз Програме за финансирање пројеката идентификованих кроз „учешће грађана“ | Број | Интерно, МЕД 3 | 0 | 2022 | 1 | 2 | 3 |

|  |
| --- |
| Мера 2.1: Спровођење механизама за активно информисање грађана и приступ информацијама од значаја за учешће грађана у локалном одлучивању. |
| Институција одговорна за реализацију: Општинска управа, Начелник општинске управе |
| Период спровођења: 2022-2025 | Тип мере: Институционално управљачко организациона |
| Прописи које је потребно изменити/усвојити за спровођење мере: | План активности и пратећа акта |
| Показатељ(и) на нивоу мере *(показатељ резултата)* | Jединица мере | Извор провере | Почетна вредност | Базна година | Циљана вредност у години т+1 | Циљана вредност у години т+2 | Циљана вредност у последњој години АП |
| Задовољство грађана квалитетом информација о локалном буџету (родна сегрегација) | % | Анкета о учешћу грађана, МЕД 3 | 10 | 2022 | 40 | 50 | 60 |
| Задовољство грађана квалитетом информација у поступку доношења локалних прописа и јавних политика (родна сегрегација) | % | Анкета о учешћу грађана, МЕД 3 | 20 | 2022 | 40 | 50 | 60 |
| Задовољство грађана у најмање две МЗ квалитетом информација о изради развојних и финансијских планова МЗ (родна сегрегација) | % | Анкета о учешћу грађана, МЕД 3 | 40 | 2022 | 50 | 60 | 70 |
| Канали информисања грађана о локалном буџету и поступку доношења локалних прописа и јавних политика | Број | Интерно, ЛИПА - МЕД 3 | 3 | 2022 | 5 | 7 | 7 |

|  |  |  |
| --- | --- | --- |
| Извор финансирања мере | Веза са програмским буџетом | Укупна процењена финансијска средства у 000 дин. |
| 2022 | 2023 | 2024 | 2025 |
| Приходи из буџета | 0602 | 500 | 600 | 700 | 800 |
| Финансијска подршка донаторских програма, МЕД 3 | 0602 |  |  |  |  |

|  |  |  |  |  |  |  |
| --- | --- | --- | --- | --- | --- | --- |
| Назив активности: | Орган који спроводи активност | Oргани партнери у спровођењу активности | Рок за завршетак активности | Извор финансирања | Веза са програмским буџетом | Укупна процењена финансијска средства по изворима у 000 дин.  |
| у години т+1 | у години т+2 | у години т+3 |
| 2.1.1 Обуке за запослене у области информисања грађана | Општинска управа и Хелветас | Интерно, МЕД 3 | Октобар, 2022 | Буџетска средства, МЕД 3 |  | 0,00\* | 0,00\* | 0,00\* |
| 2.1.2 Израда плана информисања грађана о јавним расправама и другим облицима укључивања грађана, информисања грађана на нивоу МЗ и информисања осетљивих категорија грађана, 2022-2025 | Општинска управа, Општинско веће и Хелветас | Радна група | Јун, 2023 | Буџетска средства, МЕД 3 |  |  |  |  |
| 2.1.3 Спровођење плана информисања грађана о јавним расправама и другим облицима укључивања грађана, информисања грађана на нивоу МЗ и информисања осетљивих категорија грађана, 2022-2025 | Радна група | Радна група | Мај, 2025 | Буџетска средства - Текући трошкови |  |  |  |  |

|  |
| --- |
| Мера 2.2: Спровођење механизама за консултовање и активно укључивање грађана у одлучивање о локалном буџету и поступку доношења локалних прописа и јавних политика. |
| Институција одговорна за реализацију: Општинска управа  |
| Период спровођења: 2022-2025 | Тип мере: Подстицајна |
| Прописи које је потребно изменити/усвојити за спровођење мере: | План активности и пратећа акта |
| Показатељ(и) на нивоу мере *(показатељ резултата)* | Jединица мере | Извор провере | Почетна вредност | Базна година | Циљана вредност у години т+1 | Циљана вредност у години т+2 | Циљана вредност у последњој години АП |
| Задовољство грађана квалитетом консултативног процеса и активном укључивању у одлукама о локалном буџету (родна сегрегација) | % | Анкета о учешћу грађана, МЕД 3 | 10 | 2022 | 30 | 40 | 50 |
| Задовољство грађана квалитетом консултативног процеса и активном укључивању у поступку доношења локалних прописа и јавних политика (родна сегрегација) | % | Анкета о учешћу грађана, МЕД 3 | 10 | 2022 | 30 | 40 | 50 |
| Задовољство грађана у најмање две МЗ квалитетом консултативног процеса и активном укључивању у израду развојних и финансијских планова МЗ (родна сегрегација) | % | Анкета о учешћу грађана, МЕД 3 | 10 | 2022 | 30 | 40 | 50 |
| Механизми консултовања и активног укључивања грађана у одлучивање о локалном буџету и поступку доношења локалних прописа и јавних политика | Број | Интерно, ЛИПА - МЕД 3 | 1 | 2022 | 5 | 7 | 9 |

|  |  |  |
| --- | --- | --- |
| Извор финансирања мере | Веза са програмским буџетом | Укупна процењена финансијска средства у 000 дин. |
| 2022 | 2023 | 2024 | 2025 |
| Приходи из буџета | Није потребно планирати средства |  |  |  |  |
| Финансијска подршка донаторских програма, МЕД 3 |  |  |  |  |  |

|  |  |  |  |  |  |  |
| --- | --- | --- | --- | --- | --- | --- |
| Назив активности: | Орган који спроводи активност | Oргани партнери у спровођењу активности | Рок за завршетак активности | Извор финансирања | Веза са програмским буџетом | Укупна процењена финансијска средства по изворима у 000 дин.  |
| у години т+1 | у години т+2 | у години т+3 |
| 2.2.1 Обуке за запослене у области консултовања и активног укључивања грађана у јавне расправе и друге облике укључивања грађана | Општинска управа | МЕД 3 | Децембар, 2022 | Буџетска средства, МЕД 3 | 0602 | 0,00\* | 0,00\* | 0,00\* |
| 2.2.2 Спровођење Локалног програма за финансирање пројеката идентификованих кроз „учешће грађана“  | Општинска управа | Радна група, МЕД 3 | Децембар буџетске године | Буџетска средства, МЕД 3 |  |  |  |  |
| 2.2.3 Консултације грађана у вези са капиталним пројектима и јавним политикама и општинским одлукама  | Општинска управа | МЕД 3 | Новембар буџетске године | Буџетска средства |  |  |  |  |

# Праћење и евалуација

Релизацију Плана активности за укључивање грађана у процес доношења одлука о трошењу средстава прикупљених по основу пореза на имовину и дефинисаних циљева треба редовно пратити и оцењивати.

Основни циљ праћења активности на реализацији Плана активности за укључивање грађана у процес доношења одлука о трошењу средстава прикупљених по основу пореза на имовину је да се остваре предвиђени циљеви пројеката, да се достигне највећи могући утицај њихових резултата, као и да се уоче проблеми и потреба за променом приступа и начина рада, чиме се обезбеђује квалитет.

Континуирано праћење Плана активности омогућава његову ревизију и прилагођавање новим околностима у циљу остваривања постављених циљева, као и ширење позитивних искустава и примера добре праксе.

За реализацију Плана активности је задужен именовани Тим.

Фаза имплементације Плана активности је базирана на комбинацији акционог плана, организационе структуре и укључивању заинтересованих актера.

У циљу боље имплементације Плана активности за укључивање грађана у процес доношења одлука о трошењу средстава прикупљених по основу пореза на имовину у општини Ћуприја, Тим координира и управља спровођењем Плана активности и система праћења, кроз директну сарадњу са надлежним институцијама, преко партнерских споразума, потписаних од различитих актера, укључених у реализацију одређених активности/пројеката. Установе које се финансирају из буџета локалне самоуправе су у обавези да спроводе активности кроз своје манифестације као и редован рад за потребе Тима а у процесу укључивања грађана.

Праћење и евалуацију као и укључивање свих буџетских корисника ће вршити Начелник општинске управе општине Ћуприја

1. Навести један од извора финансирања : буџетска средства, из кредита, донаторска средства, ИПА, итд. У случају донаторских средстава, обавезно је навођење конкрентног донатора. [↑](#footnote-ref-1)
2. Шифра програма и програмске активности или пројекта у оквиру ког се обезбеђују средства [↑](#footnote-ref-2)
3. Навести један од извора финансирања : буџетска средства, из кредита, донаторска средства, ИПА, итд. У случају донаторских средстава, обавезно је навођење конкрентног донатора. [↑](#footnote-ref-3)
4. Шифра програма и програмске активности или пројекта у оквиру ког се обезбеђују средства [↑](#footnote-ref-4)
5. Са звездицом су означена средства која нису у потпуности обезбеђена [↑](#footnote-ref-5)